Нов център ще помага на децата със спецални нужди в Община Несебър\nДата: 30.05.2008 г.\nДнес децата със специални нужди и техните родители участваха в детско парти, организирано от Общината специално за тях по повод откриването на новия център за социална рехабилитация и интеграция /ЦСРИ/.\nНовата социална придобивка ще предоставя необходимата информация, обучение и рехабилитационни услуги на деца и младежи от 3 до 18 г. от всички селища на общината.\nЦентърът разполага със специално оборудвани зали, където екип от рехабилитатори, кинезитерапевти, социални работници, логопеди и психолози ще работят с децата с увреждания за равиване на потенциала им и за подобряване качеството им на живот.\n“Всички хора са свободни и равни и такива трябва да са и хората със специални нужди.” – каза в приведствената си реч директорката на центъра г-жа Дима Георгиева. Основната мисия на центъра е да интегрира децата в обществото и да промени нагласата спрямо тях.\nНа тържеството присъстваха и чуждестранни гости, дошли за състоялата се по-рано работна среща с екипа на общинска администрация. Консултът на скандинавските страни за българското Черноморие, г-н Константин Дараданов отправи поздравления от името на своите колеги от дипломатическите среди.\nСлед тържествения водосвет, отслужен от отец Петър, кметът на Община Несебър г-н Николай Димитров преряза лентата и обяви Центърът за социална рехабилитация и интеграция за официално открит.\nТристранна среща в Несебър\n„Туризмът продава мечти и нашият ангажимент е да изпълним тези мечти!” – с тези думи кметът на Община Несебър г-н Николай Димитров постави началото на работната среща между екипа на общинска администрация, консулите на страните с най-голямо туристическо присъствие в региона и туроператорите.\nОт страна на общината, на срещата присъстваха зам. – кметовете по туризма, общинския ред и здравеопазването, началниците на службите търговия и транспорт и туризъм и туристическа реклама, директорите на РПУ Несебър и РПУ Бургас, представители на районната прокуратура, общински съвет и Слънчев бряг АД.\nСред гостите бяха консулите на Дания, Финландия, Русия, Норвегия и Швеция, както и представители на водещите туроператори по Черноморието.\nВ работната програма на срещата бяха представени правилата и нормите, които трябва се да спазват по време на престоя на територията на община Несебър, както и мерките, които ще бъдат взети относно здравето, контрола и сигурността на туристите. Обсъдени бяха няколко нововъведения, между които правилата за използване на общинските паркинги и новосъздадения контролен блок, който ще следи за реда и начина на работа в публичния сектор.\n“Община Несебър се е утвърдила през годините като водеща туристическа дестинация и претендира да продължи да бъде такава. Изключително трудно е да се управлява такъв голям туристически център, затова установените правила ще се прилагат стриктно както за тези, които предлагат туристически услуги, така и за тези, които ги използват.” – коментира г-н Димитров.\nНационалният исторически музей открива изложба на съкровища от секретния си фонд\nДата: 26.05.2008 г.\nЖители и гости на Община Несебър ще бъдат сред първите свидетели на дълго пазени в тайна съкровища с изключителна културно – историческа стойност. 23 експоната, свързани с практиките на християнската вяра ще бъдат представени в изложбената зала на хотел “Палас Марина Диневи” на братя Диневи в гр. Свети Влас и ще могат да се видят до края на месец септември.\nИзложбата е част от вече тригодишната практика на Националния исторически музей през летния сезон да “преследва” крупните струпвания на туристи по Черноморието. Целта е, от една страна, туристите да се запознаят с избрани съкровища от богатото минало на страната ни, а от друга – да се реализират приходи, с които НИМ да финансира археологическите си разкопки, консервацията и реставрацията на откритите паметници. След успеха на изложбата на тракийското злато във Варна миналото лято, очакванията тази година са съкровищата от секретния фонд на НИМ да донесат приходи от 500 000 лв., привличайки около 60 – 70 000 посетители.\nНа пресконференцията преди официалното откриване на изложбата, директорът на Националния исторически музей, проф. Божидар Димитров, разказа интересни факти за секретния фонд и как е бил формиран.\nПо време на Първата световна война, българската армия завладява териториите на бившата югославска република, Македония, Косово и Северна Гърция. Започва позиционна война с части на британската, френската, сръбската, италианската, руската и гръцката армия. С писмо до командващия българската армия генерал Жеков, директорът на Народния музей в София проф. Богдан Филов, изразява безпокойството си, че при артилерийските обстрели и локалните настъпления и контранастъпления могат да пострадат паметници на културата в периферните зони.\nГенерал Жеков приема предложението на проф. Филов и под ръководството на български учени, войнишки отряди събират и изпращат в Народния музей в София движими паметници на културата – ръкописи, икони, църковна утвар, релефи, надписи и т.н. Преобладаващата част от паметниците са от църквите и манастирите на българската архиепископия в Охрид, от манастира “Св. Иван Предтеча” край Серес, “Св.Богородица Козиница” край Драма и Дечани в Косово.\nСъгласно Ньойския мирен договор, България е трябвало да върне спасените паметници на победителките Гърция и Сърбо – Хърватско – Словенското кралство, но българското правителство отказва да изпълни това, тъй като паметниците са част от български църковни структури. Така правителството формира секретен фонд към Народния музей и въпреки, че Ньойския договор е отменен от други международни договори, съгласно които тези паметници стават законна собственост на България, секретния характер на фонда е запазен през годините и отменен едва наскоро.\nИзложбата в “Палас Марина Диневи” е първото показване на експонатите от секретния фонд извън стените на Националния исторически музей. Проявата се осъществява благодарение на братя Диневи и е част от поредицата проекти, които компанията им финансира с цел активното развитие на културно – историческия туризъм по Черноморието.\nОУ."Св.Св.Кирил и Методий" гр. Св.Влас тържествено отбеляза патронния си празник и деня на славянската писменост\nДата: 24.05.2008 г.\nНа 24 май - денят на българската просвета и култура, жители на всички селища в Община Несебър почетаха делото на светите братя Кирил и Методий, с празнични шествия и тържествени концерти.\nГорди, че патрон на тяхното училище са именно братята създатели на славянската писменост, учениците от гр.Свети Влас поведаха празничното шествие към площата пред кметството в града. Красивите униформи, пъстрите знаменца, коронките с букви на главите и изработените от всяко дете слънчица в ръцете символизираха слънчевото им детство и превърнаха празника в още по-красив и пищен. Г-жа Диана Димитрова - директор на училището поздрави своите възпитаници и произнесе слово посветено на празника на Българската писменост и култура. С мощно "Ура" учениците тържествено посрещнаха българския трикольор и знамето на училището, след което празничната програма, започна с химна на Светите братя първоучители "Върви народе възродени" написана от Панайот Пипков. В програмата на училището бяха включени още стихове и песни посветени на празника, както и танци на прекрасните балеринки от танцово студио "Импулс" с ръководител г-жа Ленка Налбантова.\nЗаместник кметът "Управление и проекти по еврофондове" г-н Георги Манолов приветства всички присъстващи и ги поздрави с най-българския от всички български празници. В краткото си слово той изрази огромното значение българската писменост не само за културното и духовно развитие на България, но и за това на всички славянски народи. Заедно с удостоверенията за завършване на учебната година той връчи от името на Община Несебър и по една "Ваканционна книжка" на най-малките - първокласниците на г-жа Лиляна Христова.\n150 плажове предстоят да бъдат дадени за стопанисване на общините\nДата: 23.05.2008 г.\nВчера, 22 май в град Варна кметовете на Черноморските общини проведоха среща, организирана от АБЧО /Асоциация на българските черноморски общини/. Те се срещнаха с двамата зам.-министри на МРРБ Савин Ковачев и Калин Рогачев.\nОсновната тема на дискусията беше стопанисването от общините на неотдадените на концесия плажове. Според МРРБ, това е първата стъпка, чрез която отдавнашните амбиции на общините да стопанисват морските плажове са на път да се сбъднат.\nКато начало МРРБ предложи общините да бъдат тествани доколко ще се справят с този проблем в един малък мащаб като се заемат с неотдадените на концесия плажни ивици. Кметовете поставиха пред двамата зам.- министри въпросите за контрола върху плажовете и механизма на предаването им за стопанисване на общините.\n„Доброто състояние на морските плажове и доказателството, че общината може да бъде добър техен стопанин е основание след изтичане на концесиите на основните плажове, те да бъдат дадени за стопанисване на Общините.”- коментира Савин Ковачев.\nГ-н Николай Димитров, кмет на Община Несебър, взе активно участие в дискусията като постави въпроса за необходимостта общините да стопанисват плажовете, за да могат да контролират качеството на предлаганите туристически услуги на тяхната територия и чрез това пряко да влияят на просперитета на туристическите селища. Той заяви, че общината би се заела с тази нелека задача не защото няма достатъчно дейности, а защото вярва, че чрез контрола на плажовете ще помогне на местното население да развие основния си поминък – туризма.\nСрещата завърши със заседание на Управителния съвет на Асоциацията на българските черноморски общини, чиито зам.- председател е г-н Димитров.\nУспешно завършиха учебната година първокласниците в Община Несебър\nСлед като СОУ "Любен Каравелов" изпрати своите зрелостници, днес в класните стаи влязаха за последен час и най-малките.\nПременени с най-хубавите си дрешки, прегърнали огромни букети, те пристигнаха в училището заедно с развълнуваните си родители. Но преди да получат своите удостоверения, кмета на Община Несебър г-н Николай Димитров ги посети в класните им стаи придружен от г-жа Желязкова - директор на училището. Г-н Димитров поднесе цветя на класните ръководители и поздрави малчуганите за успешното завършване на първата им учебна година. От името на Общината той връчи на всеки първокласник по една "Ваканционна книжка", която вече могат сами да прочетат. Г-н Димитров пожела на децата много весела, жизнерадостна и безопастна ваканция, през която добре да си починат и да започнат следващата учебна година с още по-голмо желание и жажда за знания.\nТози последен час премина като един спонтанен открит урок, в който децата за последен път изпяха песничката "Аз съм първокласник", възторжено рецитираха стихчета за утрешния празник на буквите и показваха с нескрита гордост, че вече са грамотни.\nВ този много важен за малките ученици момент, Община Несебър засвидетелства своето внимание към тях, защото образованието е един от най-големите приоритети на местното ръководство.\nДата: 19.05.2008 г.\nДнес Професионалната гимназия по туризъм "Иван Вазов" в Слънчев бряг изпрати своите абитуриенти. Кметът на Община Несебър лично поднесе своите поздравления по случай завършването и им пожела попътен вятър, както и да не забравят да бъдат себе си.\nДвама от преподавателите в гимназията получиха награди за отличните си професионални резултати. Стамат Тузлуков - преподавател по физкултура и спорт беше награден за постижения в спортни мероприятия и дългогодишен учителски стаж,а Савка Йорданова – преподавател по готварство – за постижения в регионални и национални състезания и също за дългогодишен учителски стаж.\nНагради получиха и няколко от най-изявените ученици: Незиха Рафет, Данчо Грозев и Хабибе Нурула от 12 клас - за отличния им успех и дисциплина през целия курс на обучение; Християна Ташева, също 12 клас – за класиране на първо място в Регионалното състезание и трето място в Националното състезание „Най-добър млад готвач” за 2007/08г. и Михаил Скуджов от 10 клас - за класиране на първо място в Регионалното състезание и трето място в Националното състезание „Най-добър млад барман” за 2007/08г.\nПрофесионална гимназия по туризъм „Иван Вазов” в Слънчев бряг има 41 годишна история и традиции и е училище на европейско ниво и стил на преподаване. Обучава по специалности от по следните професионални направления: „Туристическа анимация” с прием след 7 клас, „Организация на хотелиерството”, „Екскурзоводство”, „Готвач” и „Сервитьор – барман” с прием след 8 клас.\nГимназията разполага с отлична материална база – три модерно обзаведени готварски кабинета, два кабинета по сервиране, един по барманство, два кабинета по информатика и един по чужди езици. Училището разполага с отлично оборудвана зала за спорт, а в момента подготвя и нова зала за тенис.\nВ професионалната гимназия работят 35 преподаватели, специалисти в областта на туризма и хранителните технологии. Благодарение на този учителски екип, учениците получават отлична професионална подготовка и ясна заявка за бъдещи успехи и професионална реализация.\nПремиера на най-новия филм на младия несебърски режисьор Неделчо Богданов\nНова анимация събра в салона на читалище "Яна Лъскова" дейци на културата, художници, представители на общинската администрация и ученици от горен курс. Младият режиьор Неделчо Богданов представи на несебърската публика 3 свои филма.\nВъпреки, че само преди месец той завършва режисура на анимацията в НАТФИЗ „Кръстьо Сарафов” в гр.София., два от неговите филми “Зверове” и “Да имахме жени” вече са участвали на филмови фестивали, като вторият получава отличието на Министерството на културата, Българското национално радио, Съюзът на българските филмови дейци и Бояна Филм, за най-добър български късометражен филм на Международния Студентски Фестивал за Филмово Изкуство в Балчик.\nВ началото на годината кметът на Община Несебър г-н Николай Димитров отправи предизвикателство към всички млади хора, които се занимават с изкуство, като постави начало на инициативата "Аз живея в Несебър". Преди да открие премиерата на най-новия филм на Неделчо Богданов “Екип 54”, г-н Димитров приветства младия творец и изрази своята радост и гордост, че гр.Несебър е люлка на много млади таланти, които вече устремено са се насочили не само към българска,но и към международна изява.\nКиното и в частност анимацията са страст на Неделчо Богданов още от най-ранна детска възраст, когато започва да рисува комикси и да създава кратки сценарий плод на все още детското му въображение. Никак не е случаен обаче интересът му към рисуването, тъй като наследява таланта от своите родители - известните несебърски художници Виргиния и Богдан Богданови, които го насочват да учи в Художествената гимназия, където взима окончателното решение да се занимава професионално с анимация.\nИ днес, екранизирайки и дръзко иронизирайки житейската реалност, младият режисьор показва качествено кино. Макар и анимация тя е насочена повече към аудитория над 16г възраст , но не защото трябва да се наложи цензура. Напротив! Филмите са стойностно издържани, но в подтекста им е заложен замисъла за едно морално послание към поведението на възрастните, представено чрез алегория на човешката агресия.\nКогато прожекцията свърши и светлините отново светнаха , от всички крайща на салона се чуваха коментари колко завладяващо въздействие има магията на рисуваното кино.\nЛитийно шествие и благодарствен молебен за успешен туристически сезон\nДата: 11.05.2008 г.\nОбщина Несебър сложи официално начало на летния туристически сезон с литийно шествие и благодарствен молебен. Откривайки сезона по този начин, новият екип на Общината показа, че активно работи за създаването на нови традиции и реализирането на нови идеи, уважавайки и почитайки старите християнски празници.\nРъководството на Община Несебър се събра заедно с много от жителите на града в двора на храма „Свето Успение Богородично”, откъдето тръгна литийното шествие до Старата Метрополия. Там отец Петър и отец Димитър отслужиха благодарствен молебен и всички присъстващи се помолиха за здраве, благоденствие и плодотворен летен сезон. По случай древния празник, кметът г-н Димитров получи подарък - икона на светците Кирил и Методий. Службата беше последвана от народни песни и танци в изпълнение на Детски танцов ансамбъл и Детски народен хор „Китчица” при читалище „Изгрев” в Обзор с ръководител Ивайло Райков. Градуса на настроението се вдигна когато децата поведоха кръшно хоро, на което по стар български обичай се хванаха и много от присъстващите.\nОще преди време различни организации и активни граждани на Община Несебър се обръщат към г-н Николай Димитров като нов кмет с идеята да се направи благодарствен молебен за здравето на жителите на града. След консултиране с църковното настоятелство, Общината е посъветвана да изчака края на великите пости и Великден и да избере 11 май като най-подходящ ден. На него църквата чества по стара традиция празника на Светите братя Кирил и Методий.\nНачалото на месец май съвпада и с началото на туристическия сезон. Поради това е взето решение на този ден да се отбележи официално и старта на летния сезон като така църковният и гражданският празник се събират в едно. Официалното тържество за гражданите на Община Несебър ще се проведе на 24 май, когато пък е големия празник на славянската писменост и култура.\nДенят на Европа бе отбелязан като „Ден на ученическото самоуправление"\nДата: 09.05.2008 г.\n"Европа няма да бъде изградена изведнъж или според един единствен план. Тя ще бъде изградена чрез конкретни постижения, които създават на първо място солидарност". С тези думи на 9 май 1950 година в Париж тогавашният френски външен министър Робер Шуман се обръща към международните медии.\nТой прочита декларация, с която призовава Франция, Германия и другите европейски страни да обединят производството си на въглища и стомана като "първа стъпка към Европейска федерация". "Световният мир не може да бъде запазен без творчески усилия, съответстващи на опасностите, които го заплашват." Днес тези думи на Шуман се считат за първата стъпка към обединяване на европейските усилия в инициатива, която сега е прераснала в Европейския съюз. На този ден се поставя началото на обединение на държавите в Европа и поддържането на мирни отношения на Стария континент. Това предложение остава в историята като "Декларацията на Шуман" и се счита за основополагащо на днешна Обединена Европа, за началото на поетия път към общност на споделени ценности и общи интереси.\nДенят на Европа е повод за празнични изяви в много европейски държави. Това е още един начин хората от различни нации да се чувстват обединени европейци. В цялата страна на този ден ученици заемат местата на своите ръководители. В рамките на инициативата учениците трябва да организират учебния процес, да решават проблеми свързани с образователните и административни дейности в училището.\nНо в гр. Несебър амбициозните и инициативни ученици от 11 клас на СОУ "Любен Каравелов" се заеха с още по-трудна задача - „поеха" управлението на Община Несебър. Но преди да влязат в кабинетите на местните управници, те бяха посрещати от кмета на Несебър г-н Николай Димитров, който ги приветства с добре дошли, а Секретарят на Общината г-жа Ели Кирилова въведе младежите в структурата на общинската администрация, представи началниците на различните отдели и ги запозна накратко с тяхната работа.\nНа кметския стол в Общината преди обед, седна единайсетокласникът Гроздан Грозев. Още с влизането в кабинета на кмета, той изрази желанието, което отдавна има да "пробва" този стол, но само час по-късно, след като г-н Николай Димитров му разказа как протича един негов работен ден, се увери сам, че макар и удобен, този стол твърде често е и много горещ. След приключване на "мандата", младият "кмет " сподели, че представите му за кметския пост не са били никак точни - "...безбройните документи, молби, заповеди, постоянните срещи с хора от отдели, граждани, посрещания на делегаци, взимане на изключително важни и то правилни решения - всичко това води до една огромна отговорност на плещите на един човек" и въпреки че Г.Грозев все още не е гласоподавател сега разбира, колко важен е изборът на кмет на Община." Иначе, извън задълженията и отговорностите, младия наместник-кмет сподели, че много му харесал уютния кабинет, "изобилието" от шоколадови бонбони и разбира се това да има лична секретарка, която още с влизането му донесе почерпка.\nСъученичката на Грозев, Симона Велкова зае мястото на Секретар на Общината и сподели, че погрешно е разбирала тази длъжност, като приятен женски глас, който вдига телефона на кмета и посреща с кафе, гостите в кабинета му. Всъщност това няма нищо общо с действителните ангажименти на г-жа Ели Кирилова, която е "дясната ръка" на г-н Николай Димитров. Секретарят на Общината организира дейността на общинската администрация; отговаря за условията на работа на служителите на общината и за организационно-техническото обзавеждане на службите; организира деловодството, документооборота в общината и общинския архив; отговаря за дейността на службите по гражданска регистрация и административно обслужване, следи за изготвянето и отговаря за публикуването на актовете на общината; отговаря за разглеждането на постъпилите жалби и предложения на гражданите, както и много, много други дейности, определени от нормативни актове.\nЗаместник - кметски постове също бяха заети от ученици. Най-голям може би беше интереса на младежите към отдел "Бюджет и финанси". Г-жа Шиварова разясни на достъпен за тях език начина на изчисление и разпределие на Общинския бюджет, а зам-кмета "Управление и проекти по еврофондове" г-н Герги Манолов обясни не толкова лесния на пръв поглед начин на придобиване и усвояване на средства от Европа, по европейски проекти.\nЧаст от малките общинари "поработиха" и във фронт-офисите на Центъра за информационно и административно обслужване на граждани, където г-жа Румяна Тодорова им показа новата електронна система за повиквания, която улеснява гражданите на Община Несебър при извършване на плащания на всички данъци и такси.\nДенят на ученическо самоуправление, младежите възприеха като крачка напред и поглед към бъдещето, което съвсем скоро ще поемат в свои ръце. Повечето от тях едвали втори път ще влязат в тези кабинети като управници и ще седнат зад същите бюра, но научиха колко важна и трудна е работата на Общинската администрация и колко достойни и отговорни хора трябва да са тези, които я вършат.\nЦентърът по хемодиализа в Несебър навърши две години\nДата: 02.05.2008 г.\nПървият частен център по хемодиализа в България "Диализа Етропал Бета", който се намира на територията на Общинската здравна служба в Несебър е открит през 2006г и през месец април 2008, екипът на отделението отбеляза със скромно тържество своята втора годишнина.\nЦентърът разполага с 4 диализни поста, като всеки е оборудван с най-съвременна апаратура Gambro AK200 - Ultra с възможност за контрол на ултрафилтрацията, регулиране времето за диализа, както и следене на всички параметри на състоянието на пациента - тегло, телесна температура, хемоглобин, сърдечен ритъм, кръвно налягане и др. Използват се висококачествени диализни концентрати и сух бикарбонат, система за предварителна обработка на водата (обратна осмоза) и система за постоянно наблюдение от страна на персонала. През месец май 2007г стартира и съвместен проект с Община Несебър за "холидей" диализа, който предоставя отлична възможност за съчетание на лечение и отдих на почиващите български и чуждестранни туристи.\nПо време на тържеството, д-р Мануелян, който е основател на тзои център изказа благодарност на Община Несебър в лицето на г-жа Ели Кирилова, за преотстъпените две помещения, намиращи се в непосредствена близост до отделението, тъй като през последната година е възникнала необходимост от разширение, а и центърът разполага с апаратура за оборудване на още два диализни поста.\nПерсоналът в отделението има професионална квалификация, практически опит и умения в областта на диализното лечение и е с капацитет да обслужва двойно повече от десетимата пациенти с бъбречна недостатъчност, живеещи на територията на Община Несебър, които се обслужват към момента.\n"В "Диализа Етропал Бета" не съществува сериозния в другите отделенията по хемодиализа в страната проблем със снабдяването на животоподдържащи лекарства"- заяви д-р Лорис Мануелян. За удобство на пациентите центъра разполага със собствен транспорт, който отвежда пациента от дома до здравното заведение и обратно, както и с кухненски бокс, осигуряващ необходимата протеинова закуска. Всяко диализно място е оборудвано с телевизор, като в същото време е осигурена и възможност за усамотяване и почивка. В непосредствена близост до центъра има медицинска биохимична лаборатория, рентген и център за спешна медицинска помощ. Заплащането на лечението става по предварителна уговорка съобразена с тарифите на съответната здравноосигурителна институция, към която принадлежи пациента, като в бюджета за 2008г Община Несебър е предвидила 130 000 лв за нуждаещите се от хемодиализно лечение жители на Общината.\nОт позицията на лекар с международно признание - нефролог и интернист с богат дългогодишен опит и наблюдения в чужбина, д-р Мануелян дава висока оценка на постигнатото до момента и отдава този успех на професионализма, упорития труд и хуманната отдаденост на г-жа Албена Стоянова - административен директор, д-р Снежанка Планска - специалист терапефт и целия екип на център "Диализа Етропал Бета". Той изрази увереност и в подкрепата на Община Несебър, за да може това истинско богатство на Несебър да продължава да вдъхва живот на своите пациенти.\nОбщински пролетен събор\nДата: 01.05.2008 г.\nВ местността Ханска шатра се проведе общински пролетен събор.\nНеговата история е много богата и бележи началото си от преди около 80г, когато след Първата световна война към България тръгва най-масовата бежанска вълна на насилствено изгонени от Вардарска и Егейска Македония, тъй като тези територии се връщат на Сърбия и Гърция. Преди да влязат в града и да се заселят по тези земи, те нощували тук на тази поляна. Идвайки в България, македонските емигранти почти веднага стават неразделна част от българското общество и лесно се вписват в българския политически и културен живот, където оставят трайни следи. В тяхна чест, на това място всяка година жителите от общината организират пикник-събор.\nСлед няколко години прекъсване, за IV-ти пореден път Община Несебър възобновява традицията. Тазгодишното честване бе отбелязано с богата музикална програма подготвена от г-жа Руска Узунова - ст. експерт отдел "Култура". В програмата взеха участие самодейните състави към Читалище "Яна Лъскова" - групата за стари градски песни "Блян" с ръководител Панайот Катрафилов, тракийската фолклорна група "Българка" с ръководител Дафина Налбантова, гръцкия хор "Месемврия" и хор "Македонка" с ръководител Вера Александрова, народните певици Елена Иванова и Малта Найденова и Групата за афтентичен фолклор от с. Кошарица. Под музикалния съпровод на народен оркестър с ръководител гайдаря Стойко Георгиев, изпълнители и публика огласяха в едно цялата местност.Отдаден на любовта си към българските народни песни и танци, веселието, съчетано с красотата на природата, енергията и положителните емоции, които се излъчват от тях - този събор с времето придобива характер на истински празник на народното творчество.\nПесните и мелодиите от различни фолклорни краища на страната не стихваха и дълги кръшни хора се виеха до късния следобед, когато догарящата жар от запалените предварително огньове започна да приканва с аромата си всички да похапнат. Всички дошли в местността Ханска шатра прекараха един прекрасен ден на отмора и забавление, смях и веселие в игри , хора, песни и закачки - което превърна преживяното в неповторимо.


Агнешко с булгур и гъби | Az-jenata.bg\nАгнешко с булгур и гъби\n27 Апр 2012|\nагнешко бутче – 2 кг\nвръзки пресен лук – 5 броя\nпечурки 1 кг\nбулгур – 2 чаши\nподправки за агнешко – девесил, джоджен, червен пипер, керевиз, босилек, сух чесън\nПърво сварявате агнешкото. Варите – махате пяната. Продължавате да варите, след което сменяте водата. За да стане вкусно и крехко трябва да варите поне 1 ч – час и половина и то с лук и подправки за агнешко. Най-добре е да купите подправка, която се казва точно така “подправка за агнешко“, защото там са събрани всички подправки, които се слагат на агнешко. Сваряването на агнешкото може да го направите и предишния ден.\nНарязвате лука на не много дребно и го задушавате в малко мазнина. Добавяте бульона от варенето на агнешкото и продължавате да задушавате. Добавяте гъбите начупени на едро и булгура. Като омекне и се посварят, слагате агнешкото в намазнена тава и добавяте пресния лук, гъбите и булгура с малко от бульона.\nСлагате в печката на 200 градуса и печете до готовност.


Речни чудовища - Издателство Вакон\nКод на продукта: 67\nЗа Джереми Уейд, „най-великия въдичар и изследовател на своето поколение“, алигаторът гар и други сладководни хищници са страст за цял живот. В приключение, отвело го от Амазония и Аляска до Конго и Хималаите, Уейд преследва истината за създания с митологичен статус, много от които с репутация на човекоядци. Разказът му се чете като описание на лов за чудовището от Лох Нес. Но е истински. Реалният свят е населен с чудновати същества като тигровата риба голиат и гунч. Понякога живеещи прекалено близо до нас, за да се чувстваме спокойно…\nНапишете първия отзив за „Речни чудовища“ Отказ\nДжереми Уейд е бивш учител по биология, пътешествал до най-отдалечените реки и езера по света в продължение на тридесет години. Публикувал е статии в The Times, Guardian, Sunday Telegraph и списание BBC Wildlife. Предишната му книга, „Някъде по лудата река“ (в съавторство с Пол Бут), излиза през 1992 г. и е посрещната със звездни ревюта. Преди „Речни чудовища“ Джереми създава две документални поредици за „Дискъвъри Европа“: „На риба в джунглата“ (2002, по Амазонка) и „На риба в джунглата – Индия“ (2005). И двата сериала са излъчени по цял свят. Живее в Южна Англия. За подробности по предстоящи поредици и още новини посетете личният сайт на Джереми Уейд.


Председателят на Лекарския съюз съди НЗОК за отклоняване на здравни вноски - Mediapool.bg\nПредседателят на Лекарския съюз съди НЗОК за отклоняване на здравни вноски\n17:31 | 13 февруари 2013 | 4 коментара\nПредседателят на Българския лекарски съюз (БЛС) д-р Цветан Райчинов е завел дело в качеството си на гражданин срещу Националната здравно-осигурителна каса заради отклоняването на средства от здравни вноски към държавния бюджет.\nКато здравноосигурен Райчинов търси сметка защо за периода от 1999 година до 2012 година над 2 млрд. лева не са използвани по предназначение, след като в Закон за здравното осигуряване е записано, че парите от здравни вноски могат да се ползват само за плащане на медицинска помощ. Става въпрос за национализирания резерв на НЗОК от 1.4 млрд. лева и постъпили в републиканския бюджет впоследствие излишъци от вноски.\nРайчинов изчислява, че при приход от 19 млрд лева в НЗОК през посочения период, въпросните 2 млрд. лева са над 10% от общите приходи. “След прилагане на това съотношение към внесените от мен осигурителни вноски се стига до извода, че НЗОК ми е причинила имуществена вреда в размер 1 636 лева“, посочва Райчинов. Той посочва, че от друга страна НЗОК му е нанесла и неимуществени вреди, за което претендира да получи 1 лев.


ГОЛЯМА ТОАЛЕТКА BEAUTY 66 СМ\nТази страхотна розова тоалетка с чекмедже за бижута, е за всички млади дами, обичащи да се контят пред огледалото. Изключително лесно е сглобяването й, а след това спокойно подредете аксесоарите, който ще откриете в...\nИстина или лъжа – нека проверим! Как се играе? Поставете дясната си ръка така, че пръстите да са на точните им места върху сензорите. Натиснете Start и машината вече е в режим на готовност да отчете истинността на...\nСтрахотен грил-барбекю с най-различни вкусни неща, които да приготвите и да хапнете още по-вкусно! Освен самия грил, в комплекта ще намерите: тава, цяло пиле, наденички, яйца, картофи, сирене, различни видове шишчета...


Обичаш ли приказките? | PZdnes | Днес новината си ти\n2128 Изгледи март 24, 2015 Няма коментари.\tКилерче, Пазарджик Stefka Vencheva\nМечтаеш да си имаш вълшебна пръчица, нали? Или да си магьосник със супер сили, които да правят чудеса? Не знам дали някой ти го е казвал, но ти можеш да правиш вълшебства, само дето не го знаеш. Достатъчно е да се усмихнеш и всички около теб се усмихват. Виждаш неща, които възрастните не могат. За нас облаците са облаци, но за теб те са динозаври, автомобили, риби и други причудливи същества. Ти имаш достъп до приказния свят на магията. Ти живееш в приказка и си добрият герой в нея.За какво си мечтаем ние? Да бъдем част от твоята приказка. Сподели я с нас и ни покани във вълшебния си свят. Разкажи ни за любимите си герои, за замъци и животни, за принцове и принцеси. Разкажи ни как доброто побеждава и защо любовта винаги възтържествува, как виждаш света през твоите очи. Как виждаш света през твоето сърце?\nНие ще срещнем твоята приказка с други приказки, с други детски светове и ще издадем книжка „Безценни приказки”. Най-важното е, че твоята приказка ще стигне до деца, които си нямат родители, но имат нужда от вълшебство. Така, ти ще създадеш тяхната приказка. Още на http://prikazki.bg/


Бозата и кавърмата като емблема на Радомир - Градски вести Перник\nБозата и кавърмата са емблема на Радомир. На всеки празник на бозаджийския занаят, който се провежда ежегодно в града, на централния площад се готви голямо количество кавърма по оригинална радомирска рецепта и се раздава безплатно на жителите и гостите на празника. Местните отхвърлят твърдението, че кавърма по радомирски е творение на Балкантурист, ястието само е официализирано от социалистическия туристически гигант, твърди историкът Огнян Аспров – бивш директор на Регионалния исторически музей в Перник. Той е категоричен, че технолозите на Балкантурист са заимствали блюдото от бабите, приготвяли от векове манджата със свинско, туршия и праз.\nКавърмата е гозба за по-студено време, правела се в дните на заколване на домашното прасе, посочи още Аспров. Затова най-напред се запържвало прясното свинско месо, нарязано на едри кубчета. В същата мазнина се задушавали чушки и зелени домати от сурова туршия, може и малко моркови, ако ги има в нея, и нарязаният праз. Добавяли се още люти чушки /по възможност сухи/, които са задължителни за радомирския вариант на кавърмата. До готовност ястието или се запържвало в тиган, или се запичало в гювеч, като се подправяло със сол, черен пипер и чубрица.\nНавремето популярна в района била чорба от зелени джанки, която възрастните определят като по-профирна от днешния таратор, твърди етнологът Цветана Манова. В прясно масло се запържвали малко лук и брашно, добавяла се лъжица червен пипер, после вода и когато тя заври, се изсипвали джанките. Понякога домакините притуряли листа и дръжки от цвекло. Чорбата се приготвяла и в зимен вариант – със сушени зелени джанки.\nПрез постите редовна гозба на местното население била клин чорбата. Тя се приготвяла от спържен праз, малко ориз и кисела крушова вода, вместо оцет, твърди изследователят Михаил Попов. Все още възрастни хора приготвят лютата чорба, популярна с името „фърцавица“. Сваряват се сухи люти чушки, добавят се нарязан праз или кромид, сол, накрая се слагат стрит лют червен пипер и масло.\nШирока употреба в Радомирско имал старият фасул, подправен обикновено с нарязана глава кромид и 2-3 лютиви пиперки. При излизането на зеления фасул, той е бил добавян към стария за „подмладяване“ и за разнообразяване на храната. Като изключение се капвал малко зехтин, а още по-рядко се правела запръжка. През зимата, макар и не във всеки дом, се е употребявала като гозба туршия от специални сортове круши – туршиянки.\nСтарите радомирци твърдят, че морузницата, която се правела от вода, царевично брашно, сол и квасец и чийто вкус ние даже не познаваме, била по-хубава от истинския хляб. Квасецът приготвяли от хмел, който сварявали във вода. Клончетата изхвърляли, а с водата и с малко чисто брашно замесвали питка. Тази питка слагали в калено гърне и стояла там, докато втаса. След това от тестото правели малки питки, които пазели по цял месец. Те са квасецът – някогашната мая, която се слагала във всяко тесто, за да втаса хлябът, разказа още Цветана Манова.\nОсвен това местните консумирали доматите зелени, които пържели, варели и стривали като за лютеница. Червените домати смятали за развалени и само ги нарязвали и сушели за готвене през зимата.\nВ Радомир посрещат всички\nофициални гости с шише боза\nНапитката започнала да се произвежда в района още по време на османското владичество. В радомирското село Негованци има оброчен паметник за бозаджийския еснаф от 1 май 1899 г. Това е и първият бозаджийски паметник в Радомирско.\nДобрата боза е гъста и трябва да усеща вкусът и дъхът на зърното, от което е произведена, разкриват тайната радомирци. Според тях до голяма степен вкусът се определя от добавките и двата вида ферментация – алкохолна и млечно-кисела.\nЗа производството на боза бил необходим следният инвентар: бакърен казан с вместимост 100-150 литра, корито /“текме“/ за изстудяване и измесване на сварената каша, бъркалка /“кюския“, „кайрак“/ дървена с бакърен накрайник, каца /футия/ за прецеждане на кашата, луб /дълбоко сито/ и пармак /дървена решетка/, чурило /дървена тояга за разбъркване/ и др.,разказа Милена Илиева – временно изпълняваща длъжността директор на общинския исторически музей в Радомир.\nБозата се приготвяла от просо при 6-8 процента водно съдържание, ръж при 7-9 процента водно съдържание, или пшеница. Тя ставала най-хубава, когато се прибави 10-15 процента пшеничено брашно. Или се правела от ръж, ечемик и просо по равни части /по 15 кг в 80-100 литров казан с 50-60 литра вода/. Стопляла се водата в казана до хладка, слагало се брашното, като се разбивало добре с ръце и непрекъснато след това се бъркало с кюскията, докато преври на слаб огън около 3-4 часа. След сваряването тестото се изваждало от текмето и се слагало на капака, докато изстине. След това отново се измесвало с ръце, като се разреждало с вода, втасвало и се прецеждало през луб върху пармака и текло във футията. След прецеждането отново втасвало и се разбивало с чурило. Накрая се подслаждало със захар или захарин. На 100 литра се поставяли 5 кг захар, или 5 г захарин. Първите бозаджии произвеждали бозата без захар, уточни Илиева.\nавтор: Елка Робева/БТА


Апартаменти под наем в София зона б 18 – локация и инфраструктура на квартала\nЛокация на апартаменти под наем в София зона б 18\n"Зона Б-18" е квартал на София, намиращ се в централната част на града.Той граничи с булевардите „ Тодор Александров“ на юг и „Константин Величков“ на запад, а от северната страна е разположен булевард „Сливница“. Ключовото му разположение е сред големите предимства при търсене на апартаменти под наем в София зона б 18.\nСтроителство при търсене на апартаменти под наем в София зона б 18\nВ квартал „Зона Б-18“ жилищният фонд се отличава с голямо разнообразие. На изток се намират многоетажните сгради тип ЕПК, строени в края на 80-те години.В западните части са разположени старите тухлени жилищни сгради и малки къщи, строени през 60-те години, както и панелни блокове и частни кооперации, построени през последните 20 години.\nИнфраструктура при търсене на апартамент под наем в София зона б 18\nИнфаструктурата на „Зона Б-18“ е добре развита. Районът предоставя добри възможности за развлечение и почивка на своите жители благодарение на двата парка и киното, разположени в рамките на квартала.В близост са разположени и църквата „Св. Николай“ , две учебни заведения, две детски градини, както и няколко болнични заведения. Транспортните комуникации за “Зона Б-18” са на добро ниво и са представени от различни трамвайни, автобусни, тролейбусни линии и метро.\nТърсене на апартамент под наем в София зона б 18\nПазарът на имоти в София се радва на силен интерес в последните години. Динамиката и добрите условия на труд привличат все повече хора, а цените отговарят пропорционално на заиленото търсене. Квартал „Зона Б-18“ е сред най-търсените райони, тъй като разполага с удобна локация, развита инфраструктура и удобства за своите жители. Откриването на подходящ апартамент под наемв тази част на столицата обаче може да се окаже нелека задача. Най-разумният подход е да се потърси адекватна помощ от страна на професионалисти в областта на недвижимите имоти, които да информират и консултират правилно своите клиенти.\nНамерете много изгодни офери за апартаменти под наем в София зона б 18 на Нашия сайт: http://www.domaza.bg/апартаменти_под_наем_в_софия_зона_б_18/.


Майкъла: ЦСКА е нов отбор, феновете трябва да се обединят – Би Ай Телевизия\nНачало / Спорно за спорта / Майкъла: ЦСКА е нов отбор, феновете трябва да се обединят\nМайкъла: ЦСКА е нов отбор, феновете трябва да се обединят\nIna Drumeva 15/11/2016\tСпорно за спорта Коментарите са изключени за Майкъла: ЦСКА е нов отбор, феновете трябва да се обединят 368 Показвания\nБившият футболист на ЦСКА, играл и за националния отбор, Георги Илиев-Майкъла коментира ЦСКА, състоянието на българския футбол и има ли бъдеще националният отбор при Петър Хубчев.\n„Той не е лош треньор, но не го приеха – и играчите, и ръководството. За първи път видях промяна в отношението на играчите към мача – това себераздаване, тази подготовка за мача. За пръв път видях българския национален отбор да се раздаде максимално“, смята Майкъла.\n„Децата не са готови да влязат в големия футбол. Мъжете също изостават много и технически и тактически в сравнение с другите европейски отбори. Хората, които отговарят за футбола, трябва по-сериозно да се заемат с тези неща. Но също и държавата задължително трябва да сложи едно рамо, защото при тези бази, които имаме, при тези условия, в които се развиват децата, няма шанс да изкараме някакво качество“, убеден е бившият футболист.\nТой смята, че треньорите са много слабо подготвени, а частните бази са много по-качествени, отколкото на отборите. „Стига с този негативизъм. Трябва да се подкрепи Хубчев – добре работи отбора, с желание и амбиции. Може да се даде една добра оценка на този мач. Все пак победиха доста сериозни отбори“, призова Илиев.\nЗрители също се включиха в ефир и коментираха състоянието на националния отбор и даваха предложения за репортажи. „Нашето първенство е едно от най-слабите в Европа и на Балканския полуостров. Може би по-слаби са или Македония…сигурно в Албания е по-добре“, коментира друг зрител в ефира на „Спорно за спорта“.\n„Футболът е отражение на икономиката. В последните 20 години държавата е абдикирала и от футбола, и от базите“, смята Георги Илиев. Зрител се обади от Испания и посочи, че според него Петър Хубчев е единственият треньор, който може да нареди отбора, но „няма материал“.\n„Имаше много добър материал в Стара Загора. Много добре се представи. Защо го изгониха? Гледал съм феновете какво отношение имат към него. Докато феновете решават съдбата на треньорите, до никъде няма да стигнем“, добави бившият футболист.\nМайкъла отговори на зрителски въпрос – защо е изгонил Домусчиев от ЦСКА. „Никога не е бил в ЦСКА. Той като един прекрасен бизнесмен никога не би допуснал някой да му дава съвети. Мисля, че с удоволствие би работил в ЦСКА, но всички дават акъл и всички са капацитети“, коментира Илиев.\nТой каза, че по негово време ЦСКА не е бил във фалит. „Като чуеш, че някои идва да спасява нещо, значи си потънал под вода вече. ЦСКА се управлява безобразно, защото повечето от собствениците са запалянковци. Те не искат да има ред и организация. Като че ли повече мислят за себе си, отколкото за ЦСКА“, смята бившият футболист. 136 млн. лв. са минали през последните години през отбора, но не е инвестиран нито един лев, а 126 футболисти чужденци са минали през него, посочи още той.\nГеорги Илиев каза, че в момента няма база. „Общността горе-долу е права, че на 9 септември ЦСКА приключи. Сега има нов ЦСКА. „Левски“ има над 24 милиона задължения и продължава да съществува. Можеше да се оздрави този клуб. За трети път идва Гриша Ганчев в ЦСКА. Мисля, че ще е за постоянно. Очаквам една сериозна инвестиция в базата, защото той доказа през годините, че е сред хората, които разбират от футбол, от трансфери и разбират, че базата трябва да се направи и детско-юношеската му школа е една от най-добрите в България“, подчерта Майкъла.\n„Този отбор е на няколко месеца. Не можем да направим чудеса. Не е припознат от половината от феновете. Голяма част от България се подиграват с нашия клуб. Доста журналисти имат негативно отношение към това ЦСКА да съществува и да има клуб. Поне още 6 месеца трябват според мен, за да добият манталитета на шампиони. Нямаме лидер с излизането на Галчев“, добави още бившият футболист.\nЗрител изрази мнение, че заради Гриша Ганчев е съсипан футбола в България и го нарече престъпник и предател.\nМайкъла коментира и че Христо Стоичков е човекът, който може да обедини ЦСКА така, че всички да го припознаят. „Той е иконата на ЦСКА. Вторият е Стойчо Младенов. Прави се нов ЦСКА. Да застанем зад него. Какво толкова има, че ще съществува“, призова още Майкъла.\nТагГеорги Илиев гриша ганчев майкъла национален отбор отбор петър хубчев футбол ЦСКА\nПредишен Благородна кауза обедини феновете на „Левски“ и ЦСКА в Чикаго\nСледващ Златните момичета за цената на успеха дни преди бенефиса им\nМайкъла: Гриша Ганчев ще плати 8-те милиона за емблемата. С 4-те титли на Литекс, ще имаме 35\nОт „Герена“ сезират БФС и прокуратурата за жестовете на Каранга. Милко Георгиев изригна: Левски се държи като четвъртодивизионен клуб\nЛекар с лоша прогноза за бъдещето на Михаел Шумахер\nГрозданов: Левски не играе така, както ни се иска. Футболът в България е далеч от европейския\nНекачествен футбол, лоша материална база и първенство, което предизвиква интерес само и единствено заради формата, …


Диети и Отслабване | Бързо отслабване (Рецепти за диета)\nДата на публикация: 2018-02-17 11:49\nВисоко кръвно: 25+ билкови рецепти, лекарства и народно\nНяма нужда от толкова голяма почивка.\nМоже да се изпълни 8-9 пъти по 6 минута, с 85 секунди почивка между всяка. Ако и това стане лесно може да се добавят и други упражнения за корем от тук: https:///uprajneniq-za-korem-domashni-usloviq/\nкакто и да се добави малка тежест в долната част на кръста\nТова момченце е наистина много посредствено и ако някой има друго мнение, различно от неговото го блокира в страницата МУ във , за да бягаш от дебати и спор означава,че си с ограничен умствен това много лошо впечатление правеше правописът, сякаш и основно образование няма. Намерил е някаква дебелана в групата си, преводачка и си живеят щастливи, обвити в собствените си мазнини. За този начин на хранене бих споделила,че след няколко годишно хранене по този начин се получава плато и се започва отново пълнеене. Ще го изпита същият господин.\nВърху стойността на „Демир бозан“ се отразява и фактът, че билките са брани по правилния начин, който е трудоемък и скъп, и са обработени пак така – по всички изисквания на фитотерапевтичната наука. Подбират се растения от екологично чисти райони, защото те са предназначени за болни хора, а за болните хора е важно да не получат странични ефекти от замърсяванията, които биха поели заедно с чая.\nЗа отслабване е ценна и комбинацията от джинджифил с мента. Тя не само е надежден помощник в полемичната битка с килограмите, но и работи в още един полезен аспект допринася за цялостното тонизиране на тялото.\nБилките се смесват и се заделят 7 лъжици (супени) от сбора за л вода. Потапят се в студена вода и се довеждат до кипене. Варенето продължава 65 минути, на слабо. Течността се прехвърля в термос за цяла нощ. Като изтече времето, се филтрира, изстискват се билките и се допълва до л. Поема се преди нахранване топло, 9 Х л. Курс – 7 месеца, почивка – 65 дни.\nКулинарният магьосник Иван Звездев ще е атракцията на празника на шарената сол в село Бъта, съобщи пред "Радио Фокус" секретарят на читалище "Никола Йонков Вапцаров" Жечка Сиводошева. Малкият майсотр на чарпака с удоволствие е приел поканата на организаторите. Празникът се провежда за втора поредна година, а този път се очакват и гости от селища извън община Панагюрище, които ще донесат свои кулинарни изкушения, приготвени с ароматната поправка. Вкусният празник е насрочен за 6 септември, обяви Сиводошева.\nПенка Кючукова е на 79 години, от град Елхово. Близо 95 години е работила като начална учителка. „Децата са като едни млади дръвчета – не бива да им се кастрят клоните“, казва Пенка. В момента тя ръководи група за автентичен фолклор към местното читалище. Любимата й народна песен е „Зайди, зайди ясно слънце“. „Младостта минава, но самия хъс и желание за работа си остават“, с усмивка казва тя.


Общината изгражда нови паркоместа\nПрез всяка от последните 7-8 години Община Бургас изгражда нови или възстановява стари паркинги. За тази цел се използва всеки свободен терен. Нов паркинг с над 60 места вече ползват жителите на к-с "Меден рудник".\nВесел и емоционален Великден на пл. „Св.св. Кирил и Методий”\nС концерти, щури състезания за малки и големи и атракции с много настроение се забавляваха бургазлии на Великден на пл. "Св. Св. Кирил и Методий".\nБургазлии пътуват безплатно в полунощ\nТази нощ десетки хиляди бургазлии ще се стекат към градските православни храмове, за да запалят свещица.\nОсветени картички с иконата на Христовото Възкресение ще бъдат раздадени в неделя\n3000 картички с иконата на Христовото Възкресение ще бъдат раздадени на Великден. Те ще бъдат осветени пред храм "Св. св. Кирил и Методий" навръх празника и всеки може да отнесе една от тях в дома си за благословение.\nПразничен великденски концерт в Социалния дом в Русокастро\nВъзрастните хора с умствена изостаналост от Социални дом в село Русокастро изнесоха по традиция празничен концерт по повод предстоящите Великденски празници. Мъжете с ментални увреждания рецитираха, пяха и танцуваха пред десетките гости.\nВеликденския концерт на хор "Родна песен" в храм „Св. Богородица"\nЕмоционален великденски концерт ще подари на бургазлии хор "Родна песен", с диригент Левон Манукян. Той ще започне точно в 11.30 часа, неделя, в храм "Св. Богородица".\nВеликденски концерт на площада за празника\nКрасиви ортодоксални мелодии от български и руски композитори ще изпълни навръх Великден Професионалния смесен хор на слепите "Акад. Петко Стайнов" с диригент Петър Матев.\nКампанията „Дари капачка – спаси живот“ е към края си\nКампанията „Дари капачка – спаси живот“, чиято цел е чрез рециклиране на пластмасови капачки да се купи нов кувьоз за Отделението по неонатология на УМБАЛ Бургас, се доближава до целта! Само за пет месеца от старта на инициативата една трета от необходимата сума вече е събрана.\nРаздават 3000 осветени картички с иконата на Христовото Възкресение\nВеднага след Великден - „Бургас танцува”\nПрез последните няколко години стана ясно, че бургазлиите от всички възрасти обичат да танцуват и не се притесняват да го правят пред публика. Специално събитие за тях и възможност да се изявят има в дните около Никулден. Това е фестивалът "Бургас танцува".\nСтраница 148 от 225


НОЩ / ПЛОВДИВ / НОЩТА ОТВЪТРЕ\n„Нощ/Пловдив” е фестивалът, който захранва града с обилна и апетитна програма, която може да насити всичките ни сетива. В следващите редове припомняме накратко с какво ни е почерпил фестивалът през годините и компилираме препоръки за оптимизиране на времето и пространствата в тазгодишната програма. Заредете се с очакване за онзи опит, който може да ни даде…\n13 е особено число, около което се завихрят интересни митологии за тайнственост, кураж и неочаквани обрати. И то наистина е специално, защото стотици вдъхновяващи участници, партньори и доброволци за тринадесети пореден път ще влеят силните си енергии в идентичността на фестивала Нощ/Пловдив. Локациите, където ще се разгръщат изложби, инсталации, концерти, представления, пърформанси, визуализации и site-specific проекти,…\nДа разчиташ изкуството не винаги е лесно. За целта трябва да си любопитен и да готов да търсиш информация навсякъде около теб. Верни на своя дух винаги да изненадват с креативни решения и идея, тази година от Lidl се включват към 12-то издание на Нощ/Пловдив със специалните си „Очила на изкуството“. За изкушените от откриването…\nАко вярваме на джаз музикантите, най-успешните импровизации са добре подготвените. При все, че ви насърчаваме, да НЕ планирате НОЩта си минута по минута (не е никак айляк-френдли), в следващите редове сме миксирали компилация от препоръки за оптимизиране на времето и пространствата в Пловдив. Сертификатът им за ефективност е вследствие на тестване, проведено през единадесетте предишни…\nНОЩ зад кадър\n„Трябва да си уверен. В ролята на фотограф ти даваш на един фестивал много повече от албум със снимки и не е важен само моментът, в който натискаш бутона на апарата, но и всичко, което носиш със себе си – присъствието, настроението, погледът. Искам фото доброволците да знаят, че тази година ще работим заедно като…\nВИЗИЯ 12 – концептуализъм в настроение и цвят\nТази година фестивалът НОЩ/Пловдив ще се проведе на 23 и 24 септември. Това ще бъде неговото 12-то издание. Отрано си мислихме за благодатните препратки, с които можем да се заиграем в интро материалът, хвърлящ светлина върху акцентите от програмата през 2016-та (очаквайте го съвсем скоро!). Прехвърляхме наум 12-тата нощ на Шекспир, 12-те маймуни на Тери…\nИнфопунктът на „Нощ на музеите и галериите – Пловдив“ винаги е различен и е важен акцент преди и по време на събитието. Присъствието му като „Локация 0“ на фестивала се утвърди като подход за ориентиране във фестивалното съдържание. И в същото време – част от самото фестивално съдържание. Въпросът какво ще представлява инфопунктът винаги е…\nКартини от една НОЩ\nМоменти от “Нощ на музеите и галериите” 2014 през погледа на фотографа Георги Матов\n“Нощта” носи промяна\n„Нощ на музеите и галериите” е събитие, което носи промяната в града и показва как трябва да се случват нещата”, е мнението на заместник-кмета по култура на Пловдив Стефан Стоянов за една от най-мащабните културни прояви у нас. С тези думи той откри пресконференцията, посвенена на юбилейната „Нощ” в Пловдив. В съботната вечер от община…


Скандал с обществена поръчка с братовчед на зам.кмета на Владислав Караилиев - За Перник - zaPernik.com\nХоумЗа ПерникСкандал с обществена поръчка с братовчед на зам.кмета на Владислав Караилиев\nСкандал с обществена поръчка с братовчед на зам.кмета на Владислав Караилиев\nРоднина на заместник-кмета по строителството в Перник печели обществена поръчка за ремонт в града. През август 2017 г. Община Перник сключва договор на стойност 368 982 лв. с ДДС за реконструкция и рехабилитация на мост над р. Струма по ОП „Региони в растеж“. Обществената поръчка печели „Виа Интелего“ ООД с управител инж. Иво Гаджов, който е първи братовчед на заместник-кмета по строителството в общината, инж. Владислав Караилиев, съобщиха днес от Антикорупционния фонд (АКФ).\nСъгласно Закона за обществените поръчки, в процедури като тази в Перник не могат да участват дружества, управлявани от лица, свързани с възложителя. Същото ограничение е предвидено изрично и в документацията за участие в обществената поръчка. При подаване на офертата участникът е трябвало да подаде декларация, удостоверяваща липсата на такава свързаност, се сочи още в прессъобщението.\nСпоред АКФ основателен е въпросът дали инж. Гаджов е предоставил неверни данни в тръжните документи като е пропуснал да декларира, че е свързан с лице, заемащо ръководна длъжност в организацията на възложителя. Алтернативата е, че комисията не е отразила правилно в протоколите наличието или липсата на съответната декларация и неправомерно не е отстранила от участие „Виа Интелего“ ООД.\nНа тези въпроси следва да отговорят Прокуратурата и Агенция за държавна финансова инспекция, допълват още от Антикорупционния фонд.\nСигнал е подаден и до Комисията за противодействие на корупцията и за отнемане на незаконно придобито имущество, тъй като от Община Перник не получили категоричен отговор на въпроса декларирал ли е заместник-кметът по строителството наличие на частен интерес във връзка с конкретната обществена поръчка.\nЗа да представи становището и на отсрещната страна, зам.-кмета по строителството на община Перник инж. Владислав Караилиев изпрати документи, от които е видно, че визираната от АКФ фирма е една от няколкото, посочени от зам.-кмета в декларацията му от 2014 г. на свързани с него лица. Тя е публикувана и на сайта на общината.\nГ-н Караилиев, от Антикорупционния фонд сигнализират за наличие на конфликт на интереси при възлагането на обществена поръчка за ремонт на моста над р. Струма, тъй като с управителя на фирмата изпълнител сте били първи братовчеди. Отговаря ли на истината това твърдение?\nАз не мога да кажа дали съм в конфликт на интереси, аз знам какво съм направил. Още преди да стане кмет г-жа Церовска през 2014 г. имам подадена декларация по реда на чл. 12, т. 1 от Закона за предотвратяване и установяване на конфликт на интереси и аз съм декларирал всички обстоятелства, при които бих могъл да бъда в конфликт на интереси, в това число е и въпросното дружество. В конкретната ситуация, август месец 2017 г., след като се завърнах от платен годишен отпуск, разбрах, че е избрана конкретната фирма. По конкретния повод съм отправил питане към Комисията за предотвратяване и установяване на конфликт на интереси и съответно те ми отговориха. Отправих питане и до Управляващия орган на програмата „Региони в растеж“ в лицето на зам.-министър Деница Николова и са ми отговорили, че нямам конфликт на интереси. А междувременно, не съм подписвал, не съм участвал в подготовката на документацията, не съм участвал в комисията по избор, не съм я назначавал, не съм участвал и в изпълнението на проекта. Конкретният обект е по ОП „Региони в растеж“ и той си има управляващ проекта. Има си архитекти, които са част от проекта. Те са далеч от мен, извън моите правомощия. Виждайки коя фирма е избрана за изпълнител, аз съм сигнализирал не сега, а още през 2017 г. Смятам, че сегашният сигнал е просто част от предизборната кампания, целта му е компрометиране на сегашното управление и е ясно защо се прави.\nУпрекват Ви и че не сте декларирали частен интерес от изпълнението на тази обществена поръчка?\nТова съм го декларирал пред кмета по реда на чл. 16, информирал съм кмета и съм сигнализирал конкретните институции, които имат отношение към този проблем. И това е още през 2017 г.\nОт Антикорупционния фонд са изчислили, че е просрочено изпълнението на проекта с 93 дни и че би следвало изпълнителят да бъде санкциониран. Какво е Вашето становище?\nПо никакъв начин аз не съм част от този проект. Минало е откриването на обекта с присъствието на г-жа Петя Аврамова – министър на регионалното развитие, аз също съм бил на откриването, но не съм участник в проекта. Проектът си има ръководител, казва се инж. Иван Искренов, той може да ви каже какво се случва. Разбирайки за този сигнал, го попитах дали има закъснение и защо се говорят тези неща. Той ми каза, че е минал одит на проекта и той е верифициран от Управляващия орган. Няма наложени корекции. Този факт трябва да е достатъчно показателен дали има нередности при възлагането и изпълнението му.


【Епохата на Водолей】 Бард • Цена | Ciela.com\n📚 Епохата на Водолей\nЕдна лъжа, повторена един милион пъти, става истина и това е фатално за живота!\nНормална цена: 21,99 лв.\nНаша цена: 19,79 лв.\nПреди сто години започна една светла, богата, сбъдваща мечти и покоряваща научни висини епоха - епохата на Водолей.\nТя е време на свобода, на полет на човешкия дух, на нови способности и неограничени възможности, на освобождение и святост.\nТова е епоха, в която България играе ключова роля, защото учението за тази епоха е дадено в България, на български език и на българите. И това е мисията, която или ще ни издигне като народ до извисяване и ще сбъдне мечтите ни, или може да ни срине до самото дъно.\nТова е епоха, в която човек може да познае истината за себе си и своя път в служба на Бога. Това е и епоха, в която всеки един ще се срещне с ужасни предизвикателства, опасности, лъжи и демонични, коварни манипулации.\nТова е епоха на свързване на човека и машината, на опити за поробване и механизиране на човешката душа, на уеднаквяването на идеята за духа с идеята за сухия интелект и работата на мозъка, на обезличаването на безсмъртието и възкресението. Това е епоха, в която човек ще се опита да се отдалечи от природата, да възвеличи себе си и да обслужва до безкрай своята гордост и сила, забравяйки за Бог.\nТова, разбира се, ще бъде заплатено скъпо и болезнено, защото спасението е само чрез пътя на Истината.


"Иван оди дома!" - разказ за случка с български туристи в Чехословакия след 1968 г. - Култура - Дневник\n09:09, 26 авг 18 , 25465\nРазказът "На каквото си постелеш, на това ще легнеш" от Златка Чолакова /1899-1985/ описва преживяване в Чехословакия в началото на 1970-те години, като участничка в туристическо пътуване. Той е свидетелство за отношението към събитията от 1968 г. и близкия спомен за тях у една възрастна българска писателка, почти забравена по това време. Изминали са няколко години от нахлуването в Чехословакия и група български туристи заминава на екскурзия с автомобили. Това, което впечатлява Златка Чолакова в случката с българските туристи в Татрите, преди всичко е липсата на способност у една част от тях да осъзнаят какво се е случило с чехите и словаците и каква е българската намеса и отговорност в тези събития. Тази поразителна нечувствителност, която проявяват както водачът на групата туристи, така някои от участниците в екскурзията, карат Златка Чолакова да постави този свой разказ в поредицата "Внуците на Бай Ганьо".\nТози разказ е сред многобройните непубликувани текстове на Златка Чолакова, останали в архива й. През 1930-те години тя е известна авторка на книги за Америка, Египет и Скандинавските страни, но пътеписите й от времето на социализма остават неиздадени. През 2016 г. част от тях бяха поместени в книгата "Да излезеш от сянката. Непубликувани произведения на Златка Чолакова и Олга Чавова". Съставителки са Нурие Муратова, Кристина Попова и Жоржета Назърска. Книгата е отпечатана от Университетското издателство "Неофит Рилски" – Благоевград.\n"Дневник" публикува част от разказа.\nТатрите в Чехословакия са място за отдих не само за тукашните хора. Те са пълни с чужденци, които идват с големи автобуси и пълнят хотелите. Или пък пристигат с леки спортни коли и изпълнят малките къщици, които носят английското име "бънгало". Та една такава върволица от четири български коли пристигна в Татрите, именно в местността Бистрица. Колите, не че бяха българска фабрикация, но бяха купени с валута от България и носеха български номера. Тази група беше от хора, организирани в Туринг клуба на София. Водач й беше Иван. Няма нужда да му казвам името, защото поради своята пъргавина и сръчно водене на колата, която просто хвърчеше, всички му викаха Иван Фърчилото. Та тоя Иван Фърчилото доведе групата в Татрите, за да ги настани в бънгала да си починат, пренощуват и после да продължат пътя си из цяла Европа...\nТой се почеса под огромния черен каскет... С тоя каскет и мустачките Иван много напомняше гордия изглед на Сталин...\nКато влезе в ресторанта, неговата фигура привлече вниманието на персонала. Те почнаха да си шепнат: Тоя като Сталин!\nИ това стигаше, за да се разберат помежду си. От очите бликна лъч на омраза при това име. То им заговори за войната, за съветската армия, които дойдоха по стъпките на германците. И сега изведнъж тоя нов човек с такъв изглед заговори на управителя на ресторанта на руски език, твърде разпространен у нас:\n- А вие, пане, руснак ли сте? – го запита той още преди да му поиска паспорта.\nБългаринът отговори отрицателно дори с главата си и поиска маса, за да обядват на нея 16 души българи.\n...Той не знаеше, че в тая местност през 68-а година пристигна и група български войници. Те се опитаха да вразумят словашките бунтовници. Да ги повърнат отново към строящия се социализъм с помощта на шмайзерите си. Това място се нарича и днес Бистрица. Никой тук не беше забравил как тогава войниците се целеха дори по техните деца, за да накарат родителите им да се предадат на "окупаторите". Това са минали работи и Иван не можеше в тоя момент да си ги спомни. Ала паметта на тукашните хора не беше дотолкова отслабнала И затова управителят на хотела повторно запита:\n- Вие руснак ли сте?\n- А, не – с национална гордост възкликна Иван – аз съм българин!\n- Значи от окупаторите, нали? – с изкривено лице каза управителят.\n- О, не, ние сме туристи. Идваме с колата си да посетим вашите Татри и да обядваме във вашия ресторант, като нощуваме в бънгало. След това ще продължим из Европа, в Германия и\n- Добре, добре, искате да останете и обядвате тука ли? – спокойно каза, като овладя себе си управителят.\n- Да, искаме храна в ресторанта, но ще живеем не в хотела, а на бънгало. Знаете, там е по-евтиничко за нас. Пък можем и да си послужим с нашите продукти. Донесли сме си домати, чушки, луканка. Вие много тънки ястия правите, пък нашите хора са свикнали на червеничка супа, та\n- Червена като кръв, нали?\nТия думи и тонът на управителя накараха Иван изведнъж да трепне и се изплаши.\n"Какво иска да каже тоя човек, та ми напомня за кръв. – си помисли той. Може би, ама от тогава са се минали вече 5 години". Чехите се усмириха дори в Прага, радват се на свободата си. Вече не възстават против социализма, от който се бяха толкова много изпоплашили. Ето, че изведнъж тоя човек му казваше "кръв". Дали пък не искаше да напомни за събитията в Прага? То това там в центъра може, но тука в Балкана, в Татрите, де ти го знаят какво са правили войските. Войска, можеш ли я заптиса...\n- Кога ще доведете вашите хора? В 12 точно можете ли?\n- Разбира се, ние сме вече хора с европейска култура и възпитание. Българите в душата си са туристи. Точно в 12 ще бъдем тука на масата.\n- На оная маса ще се разпоредя да ви приготвят – посочи управителят една маса близо до стената, далеч от прозореца.\nФърчилото изхвърча при своите хора и им свирна със своята шофьорска свирка, за да ги събере. Някои вече бяха разтворили чантите си да си извадят от там храна и да си я носят със себе си в ресторанта...\n- ...учете се на култура и на културно държание. Каквото ви дадат това и ще ядете на масата. А сетне си дояждайте в бънгалото каквото си носите. Аз вече му предложих коняк "Плиска". Той уж отказа, но ще го приеме, какви ще ги дъвче? Кой хотелиер се отказва, като му подхвърлиш нещичко българско? Те тука мрат за сливовица и нашите коняци. Да сте готови, като ви свирна след един час да се явите тука, да сте дисциплинирани. Групово ще отидем, като добър колектив, за да се представите както трябва. Пък вие тъй си похапнете тука в колата като ви е мерак за нашенско. Никой няма да ви види...\n...Когато подир час Фърчилото свирна със свирката си, за да ги събере, защото се бяха пръснали, веднага край него се насъбраха, наизлизаха от колата, като още дъвчеха суджучета или кашкавал.\n- Браво, похвали той колектива си. Тъй ви харесвам, култура е това. Европата да ни види какво е то ред и дисциплина! Българите за пример да им служат. Масата ни е определена. Дамите добре се пременили, роклите да имат най-много 25 сантима дължина. Стига толкова, ние от Париж се водим!\nДамите носеха и големи чанти, защото в тях имаше по нещо, което бяха приготвили за разменна търговия – ще дадат нашенска ракия, а ще получат тукашна вносна стока.\nВлязоха в ресторанта, управителят им показа масата със студен поклон, като запита съвсем официално:\n- Всички ли дойдоха?\n- Да, всичките – му отговори Фърчилото – 16 души, дами и кавалери. (Той като усвоил вече местните обичаи, не казваше другари, а дами.) – Колата оставихме навън, при бънгалата, защото още не са приготвени леглата.\nБългарите, както шумно влязоха, тъй шумно и дръпнаха столовете, за да насядат около масите далеч от прозореца. Погрижил се беше човекът да не им е студено, да не им духа от прозореца. Донесоха им поливката. Някои се мръщеха като я сърбат, други не искаха да я пипнат, че нямала барем малко пиперец. Свинското хубаво, тлъсто, ама без хляб хапва ли се, като трябва да гълташ тия кнедли? От поливката някои покапаха на бялата покривка. Тлъстото свинско също течеше от някои вилици, като нямаше хлебец да го затиснеш.\n- Ох, пардон, оцапах ви бохчата! – пошегува се някой като напомняше някогашния посетител тука с дисагите и гюловото масло. Сега носеха само коняк, и то "Плиска" и троянска сливовица.\n- Ама и вие сте едни – разсърди се като на шега Фърчилото – Цялата Европа обиколихте и още не можете да ядете като културни хора! Все ще разсипете по покривката.\n- Саде кнедли, да бяха дали малко хлебец, тогава да хапнеш човешки. А те пък и покривката да пазим чиста, зер бълха ще ги ухате да я операт.\n- Със свинско не се дава хляб, хапнете го тук тъй, пък ще си добавите хляба в колата.\n- А ти защо не се пазари с хляб да ни дадат манджата?\n- Претенции! – разсърди се Фърчилото – Можеш ли да искаш в такъв ресторант? Не го ли виждаш оня там, управителя, като бог те гледа от облаците, та ще му и претендираш за един залък хляб...\n...На всички Фърчилото отговори с две думи:\n- Хайде стига, излизайте. Ял, не ял, сега ще плащаме. Дояждайте си суждучета, горнооряховски ли, троянски ли, каквито имате Аз ще платя.\nКогато след продължилия час обяд, българските туристи излязоха навън с надеждата да се нахранят по нашему те всички изохкаха, завикаха и някой се затича обратно в ресторанта да търси Фърчилото. Гледката беше неочаквана и при това ужасна! На всичките коли беше нарисувано с разкривени букви, с блажна зелена и червена боя, по български. Очевидно някой малко грамотен човек го беше нарисувал. На всяка кола беше написано:\nИВАН ОДИ ДОМА!\n- Брей, какво е това? – викаха възмутените българи. – Написано с блажна боя? Как сега ще го махнем? Как да го изтрием!\n- Резил, маскарлък!\nОня, който отиде да вика Фърчилото, се върна заедно с него и пътем не успяваше да му обясни, защото го посрещнаха виковете на туристите:\n- Това е безобразие! Как ще пътуваме с такава наплескана кола?\nИзвикаха Фърчилото още преди да успее да предложи на управителя една бутилчица "Плиска". Той тъкмо щеше да каже, че има и за съдържателя на бънгалото, когато го извикаха.\n- Кой го е направил тоя маскарлък! – кипна както и другите и самият Иван Фърчилото. – И аз съм взел да му подарявам коняк!\n- Изтрийте го с каквото можете, а пък аз ще отида да му потърся сметка как тъй си позволяват да цапат нашите нови коли! И при това ние ще пътуваме с тях по света! В такъв ли фасон ще се покажем?\nИ той бързешком отиде пак при управителя, който беше му отказал подаръка. Все тъй спокоен и невъзмутим управителят го посрещна, без да каже нито една думичка.\n- Отде пък ми знаят името? – завика Иван строго и възмутено на управителя. – Мене ли ще ме правите за резил, защото аз другарски постъпих и ви донесох подарък, както от край време се прави. Братя нали сме?\nДокато навън стържеха, миеха с бензин или нафта написаното с блажна боя по колата, Иван продължаваше да се сърди и да иска обяснение в ресторанта.\n- Тука няма ли полиция, милиция, която да намери тия калпазани, които ни омаскариха колите и ще станем за резил, като пътуваме из Европа.\nУправителят мълчеше и го гледаше все тъй студено със сивосините си очи, без да трепне ни един мускул на лицето му, без да отговори на такъв водопад от възмутени приказки, от възклицания, от обвинения. Най-сетне Иван Фърчилото като малко се наприказва и изля възмущението си, запита:\n- Ние сме туристи. Къде е тука милицията да ни защити? Ние сме туристи – повтаряше той в яда си – не сме някакви авантюристи! Ами сега кой ще ни плати разноските, като се разваля боята на колите? Те не са какви да е коли, купени са с валута, за тях песен не са пели, я!\nУправителят не се дори усмихна, макар да знаеше какво се беше случило и за което той самият се погрижи, та постави гостите си далеч от прозореца. Чак когато ядосаният Иван Фърчилото излезе и се върна втори път при управителя да иска от него помощ и съдействие, за да намерят злосторниците, управителят му посочи вратата. Все тъй невъзмутимо той поклати глава, посочи навън неопределено към Татрите и каза спокойно:\n- Глас народен! Каква милиция търсите тука? На каквото си постелеш, на такова и лягаш.\nИван си излезе като си мислеше:\n- Уж Балкан, а пък всичкото знаят тука, каквото ставало в Прага! Войници, можеш ли ги заптиса? Добре са ни послали, та ние да легнем.\nДори бънгалата бяха все още заключени. Нямаше къде да легнат и си починат, както се готвеха. Уж туристи, а пък ги взеха за авантюристи, че не им даваха барем едно легло да си отдъхнат от дългия път. И това ми било братя!\nspiegel 10:14, 26 авг 18 / Неутрално\nЕто една разлика между чехите и българите. Чехите помнеха какво са им сторили и поне до 1989 отказваха да гово...\nLou 09:32, 26 авг 18 / Неутрално\nВсеки, който иска да разбере отношението на чехите към "братската помощ от 1968" просто да отиде и да попита н...


ДАРИЯ ГОЧЕВА – ДЕТЕТО, КОЕТО ВЯРВА В ДОБРОТО И ГО ПРЕСЪЗДАДЕ В РИСУНКА – ОУ "Иван Вазов"\nОУ "Иван Вазов" > Без категория > ДАРИЯ ГОЧЕВА – ДЕТЕТО, КОЕТО ВЯРВА В ДОБРОТО И ГО ПРЕСЪЗДАДЕ В РИСУНКА\nТретокласничката Дария Гочева спечели достойното 3-то място в Националния конкурс за рисунка „Символ на доброто“. В него 1400 творби се състезаваха за 71 награди. Всички наградени рисунки ще бъдат събрани и отпечатани в благотворителен фотоалбум.\nПридружена от учителката си Росица Петкова и своите родители, нашата деветгодишна ученичка преживя изключително вълнуващи мигове по време на официалната церемония по награждаването, която се състоя на 11.05.2019 г. в централната зала на Националния исторически музей, гр. София. Инициативата е част от националната кампания за изграждане на „Монумент дядо Добри – първият паметник на доброто в България“,организирана от „Сдружение Азбукари“.\nОрганизаторите превърнаха церемонията в истински празник за всички гости. Водеща на събитието бе председателят на “Сдружение Азбукари“ Цвета Кирилова. Тя се обърна към децата с благодарност за любовта, обичта, колорита и настроението, вложени в рисунките им. „Имате изключителен талант и сме горди с вашите способности. Сигурни сме, че вашите представи за Доброто днес, като символ на хуманизма, ще са в основата на красивата промяна на света и на БЪЛГАРИЯ!”\nПри връчването на наградата г-жа Кирилова пожела на Дари да бъде все така вдъхновена, настойчива и упорита. В специалната грамота „Сдружение Азбукари“ благодарят на Дария за таланта, въображението и отговорността, с които е пресъздала темата в своята рисунка. Заедно с грамотата Дари получи много подаръци: раница,учебни пособия, образователни игри, художествена литература, козметика, сувенири, лакомства, ваучери от известна верига ресторанти. “Добрите дела се случват наистина от деца като Дари, която е възпитана от родителите си с дълбоко хуманна ценностна система. – сподели г-жа Росица Петкова. – Затова темата за добротата около нас не е чужда за нея и успя да претвори идеята си в сюжет чрез образи и багри върху листа. С гордост и вълнение съпреживяхме заедно с родителите й този момент, защото тя е един вдъхновяващ пример на подрастващ бъдещ гражданин, от който се нуждае всяко общество. Такива, каквито възпитаваме, подкрепяме, вдъхновяваме и на които даваме поле за изяви в ОУ „Иван Вазов“.\nСамо два месеца преди това други съученици на Дария спечелиха престижни места в националния конкурс „Водата – извор на живот“. В следобедните занимания на класа под ръководството на г-жа Росица Петкова те представиха чрез рисунките си своето виждане за решаване на проблемите с опазване и използване на водите и съхраняване на природата. И тук вазовчетата са с призови места. Второ място бе присъдено на Христиана Налбантова, а трето място е за Никола Колев. Организатори на конкурса са МОН, РУО – Бургас, Национален дворец на децата, Община Бургас, Център за подкрепа на личностното развитие – Бургас.\nТова е резултатът от мотивацията, подкрепата, стимулирането за разгръщане на различните възможности на учениците, една от основните задача пред учителите на ОУ “Иван Вазов“.


Wilson Тенис Ракета Minions ultra 100\nНачало Екипировка Екипировка Тенис ракети Wilson Тенис Ракета Minions ultra 100\nMinions Ultra 100 се отличава със своя забавен дизайн, но не сам. Множество геометрични подобрения се обединяват в здрава композиция на рамката, за да генерират възхитителен контрол.\nPowerProfile е комбинацията от интегрирана система за претегляне на периметъра и Sweet Spot, който разширява напречните линии на кодажа с няколко допълнителни степени на мощност, като същевременно увеличава здравината на рамката. Клубните играчи, изгряващите младежи, играчите на двойки и запалените фенове на Minions могат да намерят тази ракета привлекателна със своя дизайн, гъвкава мощ и стабилна конструкция.\nИдеалната комбинация от мощност и устойчивост на усукване\nCrush Zone уплътнителната система компресира при удар, за да увеличи мощността и времето на престой на струните върху струните\nПродуктов номер WR064811U2 WR064811U3\nТегло 300 g 300 g\nВъзраст (год.) Възрастни Възрастни


Баба загина в пожар, огнеборците въведоха екипност и дезинфекция след всяко произшествие - Бизнес поща - Стара Загора І България І Новини Политика Култура Общество\nБаба загина в пожар, огнеборците въведоха екипност и дезинфекция след всяко произшествие\nОт: 18 март 2020, 11:44 В: СИНЯ ЛАМПА\n86-годишна жена загина в пожар. Съобщението е постъпило в Районно управление – Казанлък на 17 март в 02.55 ч., за възникнал пожар в пристройка към къща в с. Шейново, обитавана от нея. След потушаването, в помещението е намерено тялото на жената. Извършен е оглед и е образувано досъдебно производство по чл. 330, ал.3 от НК. Най-вероятно е битов инцидент, свързан с електричество, който е предизвикал първоначалното запалване, но е заведено досъдебно производство, които ще уточнят обстоятелствата, коментира директорът на РД ПБЗН Стара Загора комисар Стоян Колев.\nОтносно дейността на огнеборците в условия на извънредно положение заради COVID-19, той сподели, че денонощното дежурство продължава както е обичайно, но с много хигиенизиране и защита на състава с лични предпазни средства. Въвели сме екипност на работата, за да може ако някой се разболее и има усложнения, да се замести неговият екип от резервен – контактните трябва да излязат в карантина. Предприели сме и всичко възможно по линия на намаляване на достъпа на граждани, каза комисар Колев. И уточни – работа по е-мейл и други дистанционни способи. Дезинфекция се извършва след всяко излизане на произшествие, следи се за стриктно спазване на личните мерки за безопасност. Работим нормално, но при завишено внимание и спазване на всички изисквания, които вече са общовалидни в България, заяви той.


Източник: Burgas24.bg 15:39 / 21.06.2018 Отпечатай Изпрати\nКакто първи информирахме, кадърът, на който се вижда как Стоянова свенливо се усмихва на мъжки полов орган, забоден в торта, потресе цяла България.\nТази пачавра няма и достатъчно мозък за да схване, че тя самата е сътворила компромата си. Тъпа, нагла представителка на леките жени. Но и тези, които са я допуснали на тази позиция са същите отрепки. им\nAko го нямаше тоя фейсбук и тая мания да се споделят снимки...и тортата щеше да си изяде и "уя" и никой нямаше да я разбере кАкво и подаряват :)


5 млн акаунта в Gmail "изтекоха" в интернет, Google успокоява потребителите | GSM Spot\nHome » Любопитно » 5 млн акаунта в Gmail „изтекоха“ в интернет, Google успокоява потребителите\n5 млн акаунта в Gmail „изтекоха“ в интернет, Google успокоява потребителите\n17 342 прочита\nВ последните дни в различни онлайн, а и не само, издания се върти информацията относно „изтекли“ в мрежата данни за 5 млн потребителя на Gmail. И по-конкретно публикуваните акаунти и пароли за тях.\nОт Google не се бавиха и излязоха в публичното пространство, за да успокоят своите потребители, заявявайки, че едва около два процента от петте милиона записи, които бяха публикувани в Мрежата, принадлежат на действително активни акаунти. Това противоречи на твърдението на потребителя на форума с никнейм Tvskit, който публикува данните в Интернет. Според него поне 60% от записите са активни.\nДали и вие сте пострадали можете лесно да проверите през този линк:\nТук е редно да отбележа, че в случай на 502 Bad Gateway на страницата, то проблема не е при вас, а се дължи на натоварването от множество потребители опитващи се да проверят също като вас. Ако това се случи, просто е нужно да опресните страницата и да опитате отново.\nНе знам колко от вас ще се окажат с компрометирани акаунти, но на един от моите даде положителен резултат. Интересното е, че като доказателство за това, че акаунта е компрометиран туул-а по-горе извежда първите два символа от паролата ви. При мен се случи така и действително бяха символите от паролата ми, но парола която не ползвам от повече от 6 месеца, а може би и година. Всичко това ме навежда на мисълта, че „изтеклата“ информация е стара, тоест няма много основание за паника ако сте сред хората, които са си създали навика да променят паролите си периодично.\nКакво да правите в случай, че не сте сменяли паролата си, а акаунта ви е компрометиран?\nКато начало посетете този линк:\nТрябва да идете на таб-а Сигурност (Security) и да смените паролата си незабавно. Препоръчително е да се вземат подобни мерки в ситуация като тази. За по-параноичните от вас е наличен и метода за удостоверяване в 2 стъпки. В общи линии след като изберете този метод се налага да въведете и телефонен номер. На телефона ще ви бъде изпратен код за достъп, който да въведете за да достъпите акаунта си. Идеята е, че кода се въвежда всеки път, когато решите да достъпите акаунта си от ново устройство, пък било то друг компютър или телефон.\n5 млн акаунта в Gmail "изтекоха" в интернет, Google успокоява потребителите, 10.0 out of 10 based on 1 rating\n[HTML4] В последните дни в различни онлайн, а и не само, издания се върти инфор


Barwa Perfect House Glam Kitchen Професионален почистващ препарат за кухня с парфюм x500 мл\nСерията Perfect House Glam е комбинация от ефектност и красив аромат с елегантен дизайн на опаковката. Тя е предназначена за хора, които обичат да бъдат заобиколени от изключителни ароматни композиции и ценят стилния интериорен дизайн. Козметиката от серията Glam насища с приятен аромат и създава атмосфера, която остава в стаята за дълго време. Perfect House Glam съдържа парфюми за интериора, препарат за почистване на кухня, баня и почистващ крем за мебели. Серията е предназначена за хора, за които блясъка е не само тенденция, но и начин на живот. Красотата, с която се обграждаме всеки ден, успокоява, така че си струва да имате изключителните аромати на козметиката Perfect House Glam! Perfect House Glam Kitchen е ароматният помощник за сияйна чистота във Вашата кухня. Той е професионално почистващо средство, подходящо за отстраняване на упорити замърсявания, изсъхнали петна и мазнини. Идеален е за почистване на шкафове и плотове в кухнята, както и на всички пластмасови и керамични елементи. Ефективно и внимателно отстранява мръсотията, без да надрасква повърхностите. Неговият аромат е красива колаборация от карамфил и пачули - празник за сетивата! Този нов хит на интериорната козметика притежава: ефективност, безопасност, прекрасен дълготраен аромат и елегантен и практичен дизайн на бутилката. Тъмната опаковка с голям капацитет прави продукта дълготраен партньор в грижата за кухнята. Тя представлява тъмна, луксозна бутилка с удобен пулверизатор, който гарантира лесна и практична употреба. Обградете се със стил и качество с Perfect House Glam Kitchen!\n<5% non-ionic surfactants, <5% amphoteric surfactants, <5% Tetrasodium EDTA, preservatives/ preservatives (Benzisothiazolinone, Methylisothiazolinone, Laurylamine Dipropylenediamine), fragrance/ perfumes (Coumarin), Eugenol, Limonene, Linalool).\nПреди първа употреба тествайте препарата на незабележимо място и изчакайте 10 минути. Ако след това време не настъпи обезцветяване, можете спокойно да го използвате. Напръскайте продукта далеч от лицето си!\nОще от Barwa


REVIEW: Alteya Organics измиващи сапуни за лице - NINA HAVEHEART'S BLOG\nCosmetics Favorites Organic Review Zoya.BG\nBy Nina Haveheart Wednesday, January 22, 2014 12 comments\nДнес ще ви разкажа за два продукта, които са ми абсолютни любимци. Изразходваната опаковка, подобно на лосиона за тяло, за който ви говорих (вижте - тук), е първото измиващо нещо за лице, което свършвам до дъно. Наистина ми доставя удоволствие да използвам хубава козметика и за това успявам да изхабя всичко до край. <3\nЩе разгледаме двата продукта поотделно, защото си имат своите характерни особености, с които трябва да ви запозная!\n♥Alteya Organics Rose Face Wash♥\nТози продукт беше един от първите чисти продукти, които опитах, и неслучайно се влюбих толкова в този тип козметика. Тя може да ти даде всичко, от което се нуждаеш, да ти помогне за проблема със силата на натуралните благини и да допринесеш частичка за опазването на природата.\nСъдържание *от Zoya.BG*:\nOrganic Damascena (био розова вода) Flower Destilate, Organic Cocos Nucifera (био кокосово масло), Organic Glycerin (био глицерин), Potassium Hydroxide (калиева основа), Organic Olea Europea (био зехтин) oil, Organic Cyamopsis Tetragonoloba (Гуар гума), Organic Prunus Dulcis (био бадемово масло), Tocopherol (Vitamin E/ витамин Е), Citric Acid (лимонена киселина), Organic Cymbopogon martini (био масло от палмароза) Oil, Organic Rose Damascena (био розово масло), Organic Pellargonium Graveolens (био масло от здравец) Oil.\nОпаковката е стандартна пластмасова бутилка с помпичка. Много удобна за използване.\nКогато за първи път развъртях помпичката, за да усетя аромата, признавам, че бях изключително шокирана, защото миришеше много силно на роза и... мед. НО, след някое друго използване върху лицето ми, свикнах с аромата и чак взех да го обичам.\nКонсистенцията е средно течна.\nРазпенва се много добре.\nИзключително икономичен, защото количество - колкото едно грахово зърно, ми стигаше, да измия цялото си лице.\n*Моята кожа е комбинирана - омазнява се в Т-зоната, но имам сухи участъци.*\nМного от продуктите, за измиване на лице, са оставяли кожата ми прекалено суха и опъваща, след като съм ги използвала. Интересното беше, че след като използвах този сапун, кожата ми оставаше гладка, мека и не ми опъваше. Измива наистина добре - използвах го и за допълнително премахване на грима, дори очен (особено добре се справя със спиралата), преди нанасянето на крем за лице.\nСертифициран от USDA, 100% натурален, 96% органик\n♥Alteya Organics Organic Liquid Soap "Lavander"♥\nПреди да свърша горния, реших, че трябва да се запася с нов (показах ви го - тук)! Избрах този, защото исках да опитам с лавандула. Този сапун не е точно за лице, но може да се използва от главата до петите. Има още една разновидност - с розово масло (вижте я - тук).\nOrganic Pyrus Malus (Apple) Fruit Extract, Organic Lavandula Angustifolia (Lavender) Flower Distillate, Organic Cocos Nucifera (Coconut Oil), Potassium Hydroxide, Organic Cyamopsis Tetragonoloba (Guar) Gum, Organic Glycerin, Organic Olea Europaea (Olive) Oil, Organic Simmondsia Chinesis (Jojoba) Oil, Organic Lavandula Angustifolia (Lavender) Oil, Organic Cananga (Ylang-Ylang) Oil,Tocopherol (Vitamin E).\nОпаковката е стандартна пластмасова бутилка, но този път помпичката е заменена с капачка, която аз по-скоро бих сложила на лосион за тяло, отколкото на течен сапун. Определено предпочитам помпичката, за това и я откраднах от горната бутилка и в момента я използвам с този сапун, хихи.\nАроматът е силен, но напълно натурален. Преобладава лавандуловото ухание. Обожавам го.\nКонсистенцията е по-течна от горната и трябва да раздрусате опаковката, преди употреба.\nРазпенва се също много добре.\nИ този продукт е икономичен, но аз разливам малко повече от необходимото количество, защото, както казах, продукта е по-течен.\nИзмива отлично. И него го използвам за премахване на грим, дори очен, като внимавам да не ми влече в очите... естествено, хаха. Кожата ми се... хм, избистря. Непосредствено след като го отмия от лицето, кожата ми изглежда безупречно. Единственото нещо, което усетих, след по-продължителна употреба, е леко опъване на кожата след като си подсуша лицето, но след нанасяне на крем за лице - всичко е добре.\nАко трябва да избирам от двата, мисля, че бих се спряла на първия, НО, ако имате мазна кожа и имате нужда от нежно и не прекалено изсушаващо средство за измиване, препоръчвам ви втория.\nВъпреки всичко, обожавам да използвам този продукт.\nЩе го свърша с голямо удоволствие, а след това ще се насоча към разновидността му с розово масло. Цената и е 16,37 лв. и може да бъде закупена от - тук или от Смесен магазин.\nAlteya Organics имат и течен сапун за деца, вижте го - тук.\nВсички техни продукти, които се предлагат в Зоя.БГ, може да видите - тук.\nНадявам се това ревю да ви е харесало и все повече хора да се насочат към използването на подобен тип козметика, защото наистина си струва.\nУчаствайте в GIVEAWAY-а ми, ако не сте го направили до сега!\nMymakeup2013 January 22, 2014 at 5:35 PM\nТози с лаванда ще е по подходящ за моята смесена към мазна кожа. Със сигурност ще го потърся и пробвам :)\nNina Haveheart January 22, 2014 at 6:14 PM\nНаистина заслужава да го пробваш! <3\nWomanBerry Berry January 22, 2014 at 5:58 PM\nНаистина прекрасно ревю! <3\nS.M. January 22, 2014 at 9:02 PM\nСнимките са супер! <3\nNina Haveheart January 22, 2014 at 9:13 PM\nБлагодаряяя! <3 :)))\nУбедителна си, бих го пробвала :-) :-) :-)\nNina Haveheart January 23, 2014 at 12:02 AM\nПробвай! :))) <3\nИ аз съм със смесена кожа и точно заради изсушаването и опъването използвам измиващите лосьони върху по-мазните участъци по-често, а върху останалото лице - по-рядко. Така че ми даваш добри идеи :)\nNina Haveheart January 25, 2014 at 9:49 PM\nVixi January 25, 2014 at 8:51 PM\nОстанаха ми очите в снимките ти.\nОт това което си написала, измиващия гел с роза би ми харесал.\nБлагодаря! :))) <3


Био Чай Зелен Жасмин\nНачало Био храниНапиткиЧайБилков чайБио Чай Зелен Жасмин - 20 пак.\nЧай Био Чай Зелен Жасмин\nОще в древността са били известни ползите от зеления чай върху здравето и той е бил активно използван с медицинска цел, особено като средство например срещу главоболие и депресия. Зеленият чай е богат на антиоксиданти, които забавят стареенето и предпазват от сърдечни заболявания, удар и дори рак. Той е отличен източник на антиоксиданта катехини. Осен това зеленият чай има свойства, които изгарят мазнините, като същевременно помагат и за производството на повече енергия.\nНеобикновените антиракови свойства на зеления чай не се ограничават само до действието на антиоксидантите в него. Всички видове чай съдържат специфична съставка - тианин, известна най-вече с това, че стимулира мозъчните алфа вълни и действа успокояващо.\nНаред с това чаят от жасмин се използва като лек за много заболявания. Забавя процеса на стареене, намалява риска рак и унищожава свободните радикали, благодарение на антиоксидантите в състава си. Жасминовият чай помага за предотвратяване на сърдечно-съдови заболявания, чрез редъциране на лошия холестерол.


Проектът на Кристо в Париж: мечтата догонва мечтателя ᐉ Новини от Fakti.bg - Свят | ФАКТИ.БГ\n19 Септември, 2021 21:00 1 48632\nПариж с труден туристически сезон\nТуристическият поток в Париж не е отчел очакваните повишения, съобщи Фигаро. Администрацията на града се надяваше това лято туризмът да бъде възста ...\nза мен - абсолютно не. дори по някакъв начин арката е по-ефектна, по-монументална (ако това е думата) от обичайното. казва го човек, който не харесва нито въпросния кристо, нито отношението му към България, нито ния, които се прехласват по него.\n11 Бга Балкан\n24 Нощен ястреб\n31 Бяла Слатина\nГосподина, НЕПОНЯТНО и ИЗКЛЮЧИТЕЛНО МРАЗЕШЕ България и НЕ разбирам при тези обстоятелства как България МОЖЕ и ТРЯБВА да се гордее с Него???


"Ameircan Eagle" с модели на бельо в инвалидна количка, с диабет и витилиго - LadyZone.bg\nСнимка: American Eagle/ Aerie\nЛинията за бельо на "Aerie" ("Ameircan Eagle") изненадва с изключително реалистичната си концепция - моделите им не са допълнително "лъснати", а напротив.\nЗдравословните проблеми, недостатъците и начинът на живот на всички тях са различни и това не се прикрива. Това вдъхва увереност на хора, които страдат от подобни проблеми и им помага да се харесват, такива каквито са.\nФотосесиите са с жени в инвалидни колички, с кожни заболявания, с патерици, страдащи от диабет и други. Продажбите скачат, а моделите участвали в кампанията се чувстват значително по-уверени. Вижте част от тях.\nМомичето страда от витилиго. Това е хронично кожно заболяване, което се проявява при по-малко или около 1% от човешкото население. Петната по кожата са неговите симптоми и наподобяват карта. Не е заразно, но има хора, които са предразположени към него и го отключват в даден момент.\nМоделът в инвалидната количка се казва Аби Самс и споделя, че тази фотосесия за нея е била силно изживяване. Причината е в това, че се снимаш с толкова много други хора, които имат своите проблеми.\nДжорджия е 20-годишна студентка от Атина, на която и се налага да живее със стома и колектор. Колекторът се поставя и прикрепя върху малък отвор и задачата му да е изведе фекалиите от организма. Нарича се временна колостомия.\nМоделката споделя пред "Huffington Post", че е открила страхотни приятели покрай фотосесията. Всички имат различен начин на живот, но на снимките са показали себе си и любовта, която носят. Тя ги определя като удивителни хора.\nЖената има диабет тип 1 и позира, докато използва инсулинова помпа.\nЕто още едно момиче, което позира абсолютно естествено - със шини и без да е обезкосмила зоната на подмишниците си.\nВ онлайн магазина на "American Eagle" може да разгледате продуктите и да видите цените. Кампанията #AerieReal става популярна и в социалните мрежи, където хора, които страдат от подобни заболявания, реагират емоционално. Те придобиват увереност и се виждат по друг начин.\nКлючови думи:Здраве, Колекция, Бельо, Модели, Бански, American Eagle\nТази есен мъжете ще са с плитки\nCoachella: Стил, звезди и музика (СНИМКИ)\nСтилни и изискани през есен-зима 2015/2016 с Дона Карън\nПравете любов, а не стени


Австрия на избори заради скандала "Щрахе" – поуките за Европа - News.bg\nПравителството на Австрия падна. Причината: случаят "Щрахе". Той е предупреждение към всички консерватори в ЕС, които смятат, че могат да управляват в коалиция с националпопулисти, предупреждава Барбара Везел в коментар за Дойче веле. Такава коалиция, впрочем, има и в България.\nна 20.05.2019 в 10:15:39 #4\nПоуките на Европа - не се свързвайте с руските олигархи!\nна 19.05.2019 в 22:10:49 #3\nДолу измамата ЕС !! Голу Герпбспдпссдс\nна 19.05.2019 в 21:31:01 #2\nЗа съжаление има доста, които си мечтаят за путински фашизъм в Европа. Урокът от Мусолини, Хитлер и Сталин е добре забравен. Явно все още някои неща човек винаги по трудния мъчен и страдален начен трябда да разбере.\nна 19.05.2019 в 21:15:30 #1\nЕНП е срам за Европейският Съюз!!!И нашите ѝ съставни са същите!\nНачало / По света / Политика / Австрия на избори заради скандала "Щрахе" – поуките за Европа


Камби със зеле и моркови - ДОМАШНИ ХИТРИНИ\nНачало»Хитрини за кухнята»Камби със зеле и моркови\nadmin 12.09.2017\t22,393 Прегледи\nТези пълнени камби със зеле и моркови са част от зимнината, която приготвям.\nВ студените зимни дни вкусните камби със зеле могат да бъдат поднесени като гарнитура към печен джолан и всякакво друго печено на фурна месо. Естествено са чудесно мезе и за греяна ракия 😉\nКоличеството на продуктите, които давам е за 3 буркана от 1 л. Вие може да завишите продуктите и да си приготвите повече, ако желаете.\nНеобходими продукти за пълнените камби: 2 кг по-дребни камби, около 1.6-18 кг зеле, около 400 гр моркови (морковите и зелето трябва да са около 2 кг общо. Може да сложите повече или по-малко моркови, както ви харесва), 450 мл оцет, 200 г захар, 10 равни супени лъжици сол (всяка сол овкусява различно, ако искате сложете 9 лъжици и в последствие добавете още 1 в готовата марината), 700 мл вода, 1-2 връзки целина, 2 глави чесън, 3 дафинови листа, 10-15 зърна черен пипер, 4-5 зърна бахар, 50 мл олио, на всеки буркан са слага по 1 аспирин.\nПриготвяне на пълнени камби със зеле и моркови:\nКамбите се почистват с помощта на ножче от дръжките и семенниците. Измиват се и се отцеждат от водата. Зелето се почиства от външните листа, измива се и се реже на ивици. Морковите също се измиват (може де ги обелите, ако желаете) и се настъргват на едро ренде.\nВ голяма тенджера слагате оцета, захарта, водата, солта, дафиновия лист, черния пипер на зърна, бахара и олиото. Сложете на котлона и оставете да заври.\nСложете първо камбите във врящата марината за 2-3 минути. Разбърквайте ги, за да се попарят всичките равномерно. След което ги извадете с решетъчна лъжица, за да ги отцедите от маринатата. Сложете ги в тава да се охлаждат.\nПрез това време смесете нарязаното зеле с морковите и ги сложете във врящата марината. Разбъркайте и след минута извадете с решетъчна лъжица в друга тава да изстива.\nМаринатата отстранете от котлона.\nИзчистете… (ПРОДЪЛЖАВА на следващата страница 2 )\nПредишен Колко време се варят бурканите със зимнина?\nСледващ Шиш кюфте на скара – пикантна изненада\n03.10.2019 at 1:24\nТази туршия може и без аспирин , който не е за препоръчване , а може и да се стерилизират бурканите за 5 минути .\nМоже 🙂 всеки сам избира с аспирин ли да я приготви или по друг начин.\n03.10.2017 at 0:26\nКогато камбите са по-големи остава повече място между тях и маринатата е малко. Трябва ли да са покрити камбите, и да се приготви още марината?\n03.10.2017 at 8:13\nНа мен ми остава марината, но аз ги подреждам плътно в буркана. Трябва камбите да са покрити с марината.